
TEHNISKĀ SPECIFIKĀCIJA
1.daļa
Standarta labiekārtojuma elementu piegāde un uzstādīšana

	0. Pasūtītājs
	Mārupes novada pašvaldība, Reģ. Nr. 90000012827
Daugavas iela 29, Mārupe, Mārupes novads, LV-2167

	0. Iepirkuma priekšmets
	Dažādu standarta labiekārtojuma elementu piegāde, transportēšana un uzstādīšana Mārupes novada administratīvajā teritorijā

	0. Vispārīgās prasības
	2. Visiem elementiem jābūt jauniem, nelietotiem un paredzētiem izmantošanai publiskajā ārtelpā un tiem jānodrošina:
· ilgmūžība; 
· mehāniskā izturība; 
· vandālisma noturība; 
· droša ekspluatācija; 
· vienkārša uzturēšana; 
· estētiska kvalitāte. 
2. Visiem elementiem jābūt piemērotiem Latvijas klimatiskajiem apstākļiem, t.sk. sezonāli mitrai videi. 
2. Izpildītājam jānodrošina piegādāto labiekārtojuma elementu ražotāja tehniskās dokumentācijas, montāžas instrukciju, ekspluatācijas un kopšanas instrukciju pieejamība. Dokumenti pēc Pasūtītāja pieprasījuma iesniedzami latviešu valodā vai ar tulkojumu latviešu valodā.

	0. Prasības materiāliem
	3. Prasības labiekārtojuma elementu koka konstrukcijām:
· koka elementiem jābūt izgatavotiem no kvalitatīvas koksnes, kas paredzēta ilgstošai ekspluatācijai āra apstākļos.
· koksnei jābūt bez trupes, pelējuma, kaitēkļu bojājumiem, būtiskām plaisām, skabargām, izkritušiem vai vaļīgiem zariem un citiem vizuāliem defektiem, kas var ietekmēt konstrukcijas drošību, ilgmūžību vai estētisko kvalitāti.
· visām redzamajām koka virsmām jābūt gludi apstrādātām, noslīpētām un drošām lietotājiem.
· koka elementu malas un stūri jāveido noapaļoti vai slīpināti, lai samazinātu traumu risku ekspluatācijas laikā.
· koka elementi jāapstrādā ar koksnes aizsardzības līdzekļiem, eļļu, lazūru vai citu ekvivalentu aizsargpārklājumu, kas nodrošina aizsardzību pret mitrumu, ultravioletā starojuma iedarbību, temperatūras svārstībām un bioloģisko bojāšanos.
· koka elementu tonis, apdares veids un krāsojums pirms izgatavošanas jāsaskaņo ar Pasūtītāju.
· koka elementiem jānodrošina mehāniskā izturība un ekspluatācijas īpašību saglabāšana visā garantijas periodā.
3. Labiekārtojuma elementu metāla konstrukcijām:
· metāla elementiem jābūt izgatavotiem no konstrukcijām piemērota materiāla, kas nodrošina nepieciešamo mehānisko izturību un ilgmūžību.
· metāla konstrukcijām jābūt aizsargātām pret koroziju, izmantojot karsto cinkošanu, nerūsējošo tēraudu vai citu ekvivalentu risinājumu.
· redzamajām metāla virsmām jābūt rūpnieciski krāsotām, pulverkrāsotām vai citādi apstrādātām, nodrošinot vienmērīgu un kvalitatīvu virsmas pārklājumu.
· metāla konstrukcijām nedrīkst būt deformācijas, plaisas, korozijas pazīmes, asas malas, atskabargas, nepietiekami apstrādātas virsmas vai citi vizuāli defekti.
· metinājuma šuvēm jābūt kvalitatīvi izpildītām, vienmērīgām un bez redzamiem defektiem, kas varētu ietekmēt konstrukcijas drošību vai ekspluatācijas ilgumu.
· metāla elementu krāsojuma tonis un virsmas apdares veids pirms izgatavošanas jāsaskaņo ar Pasūtītāju.
· metāla konstrukcijām jānodrošina noturība pret mehāniskām slodzēm, klimatisko apstākļu iedarbību un publiskai ārtelpai raksturīgu ekspluatācijas intensitāti.
· visiem metāla elementiem jābūt projektētiem un izgatavotiem tā, lai samazinātu vandālisma radītu bojājumu risku un nodrošinātu drošu ekspluatāciju visā garantijas periodā.
3. Prasības labiekārtojuma elementu stiprinājumiem: 
· visiem stiprinājumiem, enkuriem, skrūvēm, uzgriežņiem, paplāksnēm un citiem savienojuma elementiem jābūt paredzētiem ekspluatācijai āra apstākļos un izturīgiem pret atmosfēras iedarbību;
· stiprinājumiem jābūt izgatavotiem no korozijizturīga materiāla vai aizsargātiem pret koroziju ar cinkošanu, nerūsējošā tērauda vai citu ekvivalentu risinājumu; 
· stiprinājumiem jānodrošina konstrukcijas mehāniskā noturība, stabilitāte un droša ekspluatācija visā garantijas periodā.
· savienojumi jāizpilda tā, lai novērstu patvaļīgu atskrūvēšanos, konstrukcijas deformāciju vai atsevišķu elementu atdalīšanos ekspluatācijas laikā.
· publiski pieejamās vietās uzstādītajiem labiekārtojuma elementiem jāparedz pretvandālisma risinājumi vai grūti demontējami stiprinājumi.
· stiprinājumi nedrīkst radīt traumu risku lietotājiem. Skrūvju, uzgriežņu un citu savienojumu izvirzījumi nedrīkst veidot asas malas vai citus bīstamus elementus.
· ja tehniski iespējams, stiprinājumi izvietojami konstrukcijas iekšpusē vai mazāk pieejamās vietās, samazinot vandālisma un bojājumu risku.
· visi stiprinājumi un savienojumi izbūvējami atbilstoši attiecīgā elementa ražotāja tehniskajām prasībām.
3. Apdares un krāsu toņu prasības: 
· vienā objektā uzstādītajiem labiekārtojuma elementiem jāveido vizuāli vienota krāsu un materiālu gamma;
· Pasūtītājam ir konkrēti standarta krāsu toņi, kas tiek pielietoti, t.i metāla daļām un elementiem RAL 9023 (Peral Dark Grey) vai RAL 7016 (Anthracite Grey) 
· koka detaļām jābūt impregnētām vai apstrādātām ar eļļu, lazūru vai citu līdzvērtīgu aizsargpārklājumu. Pasūtītāja konkrētie standarta toņi –  REMMERS HK- Lasur toņi – RC-960 (zaļš); RC-970 (gaiši pelēkbrūns), RC-720 (tumši brūns). 
· krāsojumam jābūt vienmērīgam, bez notecējumiem, burbuļiem, lobīšanās, skrāpējumiem vai citiem vizuāliem defektiem.
· krāsas un apdares paraugi pirms elementu izgatavošanas pēc Pasūtītāja pieprasījuma jāsaskaņo

	1.5. Piegādes un uzstādīšanas prasības
	1.5.1. Izpildītājs nodrošina visus nepieciešamos darbus labiekārtojuma elementu piegādei un uzstādīšanai, t.sk.
· transportēšana; 
· izkraušana;
· nepieciešamo stiprinājumu piegāde;
· montāža;
· pamatņu izbūve; 
· betonēšana; 
· enkurošana;
· teritorijas sakārtošana; 
· nelieli ceļu un laukumu grants vai betona bruģakmens segumu izbūves darbi elementu izvietošanas vietās;
· būvgružu un iepakojuma utilizācija; 
· citi ar darbu izpildi saistītie izdevumi, kas nepieciešami labiekārtojuma elementu nostiprināšanai.
1.5.2. Vispārīgas prasības labiekārtojuma elementu uzstādīšanai: 
· elementi jāuzstāda atbilstoši ražotāja montāžas instrukcijai; 
· visiem elementiem jābūt stingri nostiprinātiem; 
· horizontālās un vertikālās plaknes jāizlīmeņo; 
· nedrīkst būt šūpošanās; 
· pēc montāžas nedrīkst būt redzami bojājumi; 
· visi redzamie skrūvju savienojumi jāpārbauda un jāpievelk;
· visi griezumi jāapstrādā; 
· visi bojātie krāsojumi jāatjauno; 
· pamatnēm un betona pamatiem jāatrodas vienā līmenī ar esošo segumu vai līdz 10 mm zem seguma virsmas; 
· pamati izbūvējami zem katra konstrukcijas balsta punkta, ja nav paredzēts citādi; 
· pēc uzstādīšanas visām labiekārtojuma elementa horizontālajām un vertikālajām plaknēm ir jābūt izlīmeņotām; 
· Redzamie stiprinājumi jāizvēlas vienotā izpildījumā un krāsā. Ja paredzēti dekoratīvie stiprinājumi, tiem jābūt saskaņotiem ar Pasūtītāju.
1.5.3. Ja elementa uzstādīšanas laikā tiek bojāts esošais segums, Izpildītājam tas jāatjauno līdz stāvoklim, kāds tas bija pirms darbu uzsākšanas.
1.5.4. Pēc darbu pabeigšanas teritorijai jābūt sakoptai un drošai lietošanai.

	1.6. Ekvivalenti 
	1.6.1. Visās šīs tehniskās specifikācijas pozīcijās, kur ir norādīts konkrēts materiāls, krāsa, ražotājs, modelis vai tehnoloģiskais risinājums, Pretendents drīkst piedāvāt ekvivalentu risinājumu.
1.6.2. Piedāvātajam ekvivalentam jānodrošina ne zemāka kvalitāte, funkcionālās īpašības, izturība, ekspluatācijas ilgums un vizuālā kvalitāte kā specifikācijā norādītajam risinājumam.
1.6.3. Ekvivalentu risinājumu izmantošana iepriekš rakstiski jāsaskaņo ar Pasūtītāju.

	1.7. Darbu veikšanas prasības
	1.7.1. Pirms darbu uzsākšanas ir jāapseko Pasūtītāja norādītā labiekārtojuma elementa uzstādīšanas vieta. 
1.7.2. Darbu veikšanas laikā jānodrošina teritorijas norobežošana un ja ir nepieciešams jānodrošina gājēju drošība.

	1.8. Nodošana ekspluatācijā 
	1.8.1. Pasūtītājam ir tiesības nepieņemt:
· mehāniski bojātus elementus;
· deformētus elementus;
· atšķirīgu krāsojumu; 
· nekvalitatīvu metinājumu; 
· nekvalitatīvu impregnēšanu.
1.8.2. Izpildītājs pēc darbu pabeigšanas sagatavo un nodod:
· ekspluatācijas instrukcijas; 
· kopšanas instrukcijas; 
· materiālu specifikācijas; 
· garantijas dokumentus.

	1.9. Garantija
	Labiekārtojuma elementiem ne mazāk kā 36 (trīsdesmit seši) mēneši no abpusējas pieņemšanas - nodošanas akta parakstīšanas dienas. 
Uzstādīšanas darbiem ne mazāk kā 36 (trīsdesmit seši) mēneši no abpusējas pieņemšanas - nodošanas akta parakstīšanas dienas.
Garantijas laikā konstatētos defektus Izpildītājs novērš par saviem līdzekļiem 10 (desmit) darba dienu laikā no Pasūtītāja rakstiska paziņojuma saņemšanas dienas. Ja defektu novēršana nav iespējama norādītajā termiņā, Izpildītājs saskaņo ar Pasūtītāju citu termiņu.
Garantijas laikā Izpildītājs nodrošina arī regulēšanu, nostiprinājumu pievilkšanu, deformāciju novēršanu un citu defektu novēršanu.

